CELEX: 31998L0066
Language: bg
Date: 1998-09-04 00:00:00
Title: Директива 98/66/ЕО на Комисията от 4 септември 1998 година за изменение на Директива 95/31/ЕО относно установяване на специфични критерии за чистота на подсладителите, предназначени за влагане в храниТекст от значение за ЕИП.

13/ 24
            
            
               BG
            
            
               Официален вестник на Европейския съюз
            
            
               40
            
         31998L0066
   
               L 257/35
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      ДИРЕКТИВА 98/66/ЕО НА КОМИСИЯТА
   
   от 4 септември 1998 година
   за изменение на Директива 95/31/ЕО относно установяване на специфични критерии за чистота на подсладителите, предназначени за влагане в храни
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 89/107/ЕИО на Съвета от 21 декември 1988 г. за сближаване на законодателствата на държавите-членки относно хранителни добавки, разрешени за влагане в храни, предназначени за консумация от човека (1), изменена с Директива 94/34/ЕО на Европейския парламент и Съвета (2), и по-специално член 3, параграф 3, буква а) от нея,
   след консултации Научния комитет по храните,
   като има предвид, че Директива 94/35/ЕО на Европейския парламент и Съвета от 30 юни 1994 г. относно подсладители за влагане в храни (3), изменена с Директива 96/83/ЕО (4), изброява веществата, които могат да бъдат използвани като подсладители в храни;
   като има предвид, че Директива 95/31/ЕО на Комисията от 5 юли 1995 г. за установяване на специфични критерии за чистота на подсладителите, предназначени за влагане в храни (5), определя критериите за чистота на подсладителите, упоменати в Директива 94/35/ЕО;
   като има предвид, че в светлината на техническия прогрес е необходимо да се изменят определените в Директива 95/31/ЕО критерии за чистота на изомалц (Е 953); като има предвид, че вследствие на това е необходимо да се приведе в съответствие настоящата директива;
   като има предвид, че е необходимо да се вземат под внимание спецификациите и техниките за анализ на подсладители, които са определени в Codex Alimentarius от Съвместния ФАО/СЗО експертен комитет по хранителни добавки (СЕКХД);
   като има предвид, че изготвените по производствени методи хранителни добавки или изходни суровини, които съществено се различават от включените в оценката на Научния комитет по храните или от посочените в настоящата директива трябва да бъдат представени за оценка от Научния комитет по храните с оглед на пълното им оценяване, като се наблегне на критериите за чистота;
   като има предвид, че предвидените в настоящата директива мерки са в съответствие със становището на Постоянния комитет по храните,
   ПРИЕ НАСТОЯЩАТА ДИРЕКТИВА:
   Член 1
   В приложението към Директива 95/31/ЕО текстът относно Е 953 — изомалц се заменя с текста в приложението към настоящата директива.
   Член 2
   Държавите-членки въвеждат в сила законовите, подзаконовите и административните разпоредби, необходими за да се съобразят с настоящата директива, най-късно до 1 юли 1999 г. Те незабавно информират Комисията за това.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   Член 3
   Настоящата директива влиза в сила на двадесетия ден след датата на публикуването ѝ в Официален вестник на Европейските общности.
   
   Член 4
   Адресати на настоящата директива са държавите-членки.
   
      Съставено в Брюксел на 4 септември 1998 година.
      
         
            За Комисията
         
         Martin BANGEMANN
         
         
            Член на Комисията
         
      
   
   
      (1)  ОВ L 40, 11.2.1989 г., стр. 27.
   
      (2)  ОВ L 237, 10.9.1994 г., стр. 1.
   
      (3)  ОВ L 237, 10.9.1994 г., стр. 3.
   
      (4)  ОВ L 48, 19.2.1997 г., стр. 16.
   
      (5)  ОВ L 178, 28.7.1995 г., стр. 1.
   ПРИЛОЖЕНИЕ
   
      „Е 953 — ИЗОМАЛЦ
      
                  
                     Синоними
                  
               
               
                  Хидрирана изомалтоза, хидрирана палатиноза
               
            
                  Определение
               
            
                  
                     Химично наименование
                  
               
               
                  Изомалцът е смес от хидрирани моно- и дизахариди, чиито основни компоненти са следните дизахариди:
                  6-O-α-D-гликопиранозил-D-сорбитол (1,6-GPS) и 1-O-α-D-гликопиранозил-D-манитол дихидрат (1,1-GPM)
               
            
                  
                     Химична формула
                  
               
               
                  6-O-α-D-гликопиранозил-D-сорбитол: C12H24O11
                  
                  1-O-α-D-гликопиранозил-D-манитол дихидрат: C12H24O11.2H2O
               
            
                  
                     Относителна молекулна маса
                  
               
               
                  6-O-α-D-гликопиранозил-D-сорбитол: 344,32
                  1-O-α-D-гликопиранозил-D-манитол дихидрат: 380,32
               
            
                  
                     Анализ
                  
               
               
                  Съдържание — не малко от 98 % хидрирани моно- и дизахариди и не по-малко от 86 % смес от 6-O-α-D-гликопиранозил-D-сорбитол и 1-O-α-D-гликопиранозил-D-манитол дихидрат, определено на дехидратирана основа.
               
            
                  
                     Описание
                  
               
               
                  Бяла, слабо хигроскопична кристална маса, без мирис
               
            
                  Идентификация
               
            
                  А. Разтворимост
                  
               
               
                  Разтворим във вода, много слабо разтворим в етанол
               
            
                  Б. Тънкослойна хроматография
                  
               
               
                  Изследва се чрез тънкослойна хроматография с помощта на предметно стъкло, покрито със слой от приблизително 0,2 mm хроматографски силициев гел. Основните петна в хроматограмата са 1,1-GPM и 1,6-GPS.
               
            
                  Чистота
               
            
                  
                     Водно съдържание
                  
               
               
                  Не повече от 7 % (по метода на Карл Фишер)
               
            
                  
                     Сулфатна пепел
                  
               
               
                  Не повече от 0,05 % на база сухо тегло
               
            
                  
                     D-манитол
                  
               
               
                  Не повече от 3 %
               
            
                  
                     D-сорбитол
                  
               
               
                  Не повече от 6 %
               
            
                  
                     Понижаващи захари
                  
               
               
                  Не повече от 0,3 %, изразени като глюкоза на база сухо тегло
               
            
                  
                     Никел
                  
               
               
                  Не повече от 2 mg/kg на база сухо тегло
               
            
                  
                     Арсен
                  
               
               
                  Не повече от 3 mg/kg на база сухо тегло
               
            
                  
                     Олово
                  
               
               
                  Не повече от 1 mg/kg на база сухо тегло
               
            
                  
                     Тежки метали (като олово)
                  
               
               
                  Не повече от 10 mg/kg на база сухо тегло.“